钦定古今图书集成/明伦汇编/闺媛典/第255卷 > 金女桂淑
## 钦定古今图书集成/明伦汇编/闺媛典/第255卷 > 金女桂淑

按《苏州府志》：“金氏女名桂淑，长洲人。以八月生，故名。
七八岁时，母常苦病，兄弟皆在塾，桂淑早暮侍汤药，
不少懈。许字张树，未成婚，树死，桂淑年十五，闻之哭
踊弥日守志服丧既除，渐有媒氏议姻。父以告桂淑，
桂淑伏地号泣曰：‘儿已久怀出世想，无复尔尔’。议遂
寝。守节十四年，年二十八卒。殓时颜色如生，满室皆”
香。时崇祯九年直指王志举旌其门。